ועדת הכספים, כנסת 24, פרוטוקול מספר 199, 2022-01-11 11:04

אלכס קושניר: אנחנו מחדשים את ישיבת ועדת הכספים.

אלכס קושניר: על סדר היום הצעת תקנות הפיקוח על שירותים פיננסיים (קופות גמל) (דמי ניהול) (תיקון), התשפ"ב-2021.

אלכס קושניר: לפני שנעבור לדיון בסעיף שעל סדר היום, אני רוצה להודיע הודעה שהיא כנראה תהיה מאוד חשובה לעצמאים ולעסקים הקטנים.

אלכס קושניר: פניתי למנהל רשות המסים ערן יעקב בבקשה לבחון אפשרות לדחיית תשלומי המע"מ בחודש הקרוב ונעניתי בחיוב.

אלכס קושניר: בשלב הזה התשלומים נדחו ב-10 ימים, עד ה-24 בינואר.

אלכס קושניר: ביקשתי ממנו להתחשב באנשים שפונים לרשות המסים עם בעיות נזילות כדי לאפשר להם את פריסת התשלומים.

אלכס קושניר: נעניתי שבמידה ואנשים יפנו, רשות המסים תבחן את הבקשות האלה על מנת לאפשר את הפריסה.

אלכס קושניר: עד שנקבל נתונים על הפגיעה הצפויה או הפגיעה שמתרחשת עכשיו בעסקים הקטנים, אני חושב שאחד הצעדים החשובים שאנחנו חייבים לאפשר להם זה להתמודד עם בעיית הנזילות.

אלכס קושניר: אני חושב שזה צעד מאוד מאוד חשוב ואני רוצה לברך גם את ערן יעקב על שהסכים וג9 להודות לשר האוצר על שנתן את ברכתו.

אלכס קושניר: אני חושב שזה משהו קטן שאנחנו יודעים לתת לאותם עסקים שנמצאים במצוקה, לפחות ל-12-10 הימים הקרובים.

ינון אזולאי: אדוני, אני רוצה לברך אותך על היוזמה שלך אלא שאני לא מבין כי זה סותר את מה אמרתם, שהם לא צריכים כי הם חיים טוב.

ינון אזולאי: כל הכבוד אתה עושה מה שאנחנו אומרים וזה בסדר גמור.

ינון אזולאי: אנחנו עובדים בשיתוף פעולה וזה יפה מאוד.

ינון אזולאי: אני מברך על מה שעשית.

ינון אזולאי: חבל לי על דבר אחד.

ינון אזולאי: אתה ומר שפנית לערן יעקב גם לגבי דברים אחרים.

ינון אזולאי: אני פניתי אליו בקשר לאדם שנקלע לקשיים - כשהוא פנה, לא עזרו לו - וגם אני לא נעניתי.

ינון אזולאי: אולי אני אעביר את הפנייה דרכך ואולי תיענה כיושב ראש ועדת הכספים כי אני לא נעניתי בנושא הזה.

ינון אזולאי: אולי ערן יעקב ישמע את דבריי שנאמרים כאן וישאל אותי מה קרה ולמה אמרתי מה שאמרתי.

ינון אזולאי: אני מאוד מקווה הוא יענה לבקשתי.

ינון אזולאי: זאת לא בקשתי האישית שלי אלא פניית ציבור שהגיעה אלי.

ינון אזולאי: תודה רבה לך.

אלכס קושניר: אני חייב לומר שערן יעקב זמין בערך 21/6.

ינון אזולאי: לא אמרתי שהוא לא זמין.

ינון אזולאי: כאן אמרו לנו כמה פעמים שנפנה ובכל הפעמים שפניתי, אפילו פעם אחת לא נעניתי בחיוב לפניית ציבור שקיבלתי והעברתי, וזה בסדר.

אלכס קושניר: אנחנו עוברים לסעיף השני בסדר היום.

אלכס קושניר: אני רוצה לברך את הממשלה, את שר האוצר, על היוזמה הזאת.

אלכס קושניר: אנחנו הולכים להקטין את דמי הניהול עבור חוסכים שפרשו לפנסיה או שפורשים לפנסיה וכמובן כל אחד לפי הצבירה שלו אבל הצעד הזה אמור להגדיל את הקצבה החודשית שאותם פנסיונרים יקבלו מהקרנות ומקופות הגמל.

אלכס קושניר: אני חושב שזה צעד מבורך וחשוב.

אלכס קושניר: אני רוצה לקוות שמדובר בצעד ראשון.

אלכס קושניר: יש עוד צעדים שצריך לעשות בנושא הזה ובטח נשמע עליהם בדיון, אבל לפני שנעבור לצעדים הנוספים, בואו נדבר על הצעד הספציפי הזה.

אלכס קושניר: נבקש ממשה ברקת להציג את הנושא.

אלכס קושניר: בבקשה.

משה ברקת: הצעד הוא מאוד פשוט.

משה ברקת: ככל שהוא פשוט, הוא יועיל להרבה מאוד אזרחים.

משה ברקת: העניין הוא להוריד את תקרת דמי הניהול מ-0.5 שקיים היום לפנסיונרים ל-0.3, מה שאוטומטית יגרום לכך שכל מי שפורש מתחולת החוק ואילך, מתחולת התקנות ואילך, למעשה תהיה לו קצבה גבוהה יותר לפרישה.

משה ברקת: אני מברך את שר האוצר.

משה ברקת: זו יוזמה שתעזור להרבה מאוד פנסיונרים בעתיד.

משה ברקת: רק אתמול הכריזו פומבית שאנחנו נמצאים במקום הרביעי במערכות הפנסיה בעולם, בדירוג שנעשה על ידי החברה הבין-לאומית מרסר.

מוסי רז: מה היו הקריטריונים?

משה ברקת: הרבה מאוד קריטריונים.

משה ברקת: בדמי הניהול, בהשוואה ל-OECD, אנחנו המדינה הזולה ביותר.

משה ברקת: יש קריטריונים נוספים של גוורננט, של הרגולציה, של השמירה על הזכויות וכך הלאה.

משה ברקת: אני מאמין שאנחנו צועדים לקראת אחד משלושת המקומות הראשונים ברפורמות אנחנו מבצעים.

משה ברקת: אם כן, הצעד הוא די פשוט, הורדת התקרה מ-0.5 ל-0.3 לגבי הפורשים מתחולת החוק ואילך.

ינון אזולאי: מה תעשו כשנגיע למקום הראשון?

משה ברקת: אני למדתי שגם כיהודים כדאי לנו להיות מספר 2.

אלכס קושניר: לא.

אלכס קושניר: אני מעדיף להיות מספר 1.

מוסי רז: אני רוצה לברך על ההחלטה הזאת.

מוסי רז: זו החלטה נכונה אבל אני רוצה לשאול מאיפה נקבע הסכום הזה של 0.3 אחוז?

מוסי רז: האם ההוצאות מגיעות לשם" ככל הנראה לא כי בכל זאת מדובר בפנסיונרים שגם אין להם אפשרות להחליף כי הם פנסיונרים, בניגוד לחוסכים פעילים.

מוסי רז: 0.3, אני חושב שעדיין זה יותר גבוה מממוצע בשוק שהוא פחות מ-0.2, אם אני זוכר נכון.

מוסי רז: שאלה שנייה.

מוסי רז: אתה אמרת שזה ישפר את מצבם של הפנסיונרים אבל למעשה זה לא ישפר את מצבם של הפנסיונרים שפרשו בשנים האחרונות אלא רק מי שיפרשו.

מוסי רז: מדוע לא להכניס גם את אלה שפרשו, שנכנסו לתחולת צו ההרחבה, שהתחילו לחסוך לפני פחות מ-14 שנים וכולם פרשו.

מוסי רז: חלקם פחות מ-14 שנים והקצבה שלהם היא בעצם הכי נמוכה.

מוסי רז: כל מי שיפרוש מעכשיו יפרוש עם קצבה יותר גבוהה.

מוסי רז: זה כמובן טוב לו כי בסוף לרוב הפנסיונרים אין קצבה מספיק טובה, אבל מדוע לא לעזור לאנשים האלה ואפילו לא במחיר זעום?

מוסי רז: אני אומר את זה כדי שזה לא יישמע פופוליסטי.

מוסי רז: אם יש לזה מחיר, שיהיה מחיר אבל אלה בכל זאת האנשים שהכי זקוקים לזה.

מוסי רז: אלה אנשים שכנראה עבדו בסוג העבודה הכי פחות מתגמל.

מוסי רז: מדוע לא לעזור בשני הדברים הללו?

ינון אזולאי: לשאלה השנייה אני מצטרף.

ינון אזולאי: לשאלה הראשונה, אני יותר מבין אותה.

ינון אזולאי: אם זה בממוצע 2 אחוזים, כנראה שיש תחרות בשוק ומה-3 אחוזים זה ירד לנו לאחוז אבל מאפס אחוז, לא ירד לנו לכלום.

ינון אזולאי: כלומר, התחרות בשוק עדיין בריאה ולכן זה יותר מובן לי.

ינון אזולאי: לגבי השאלה השנייה.

ינון אזולאי: אכן, למה לא לעשות את זה אחורה.

ינון אזולאי: אני רוצה לשמוע מכם את התשובה.

משה ברקת: זה נכון שאין ניוד בפנסיות.

משה ברקת: ניוד בפנסיות יכול לייצר השלכות מאוד קשות.

משה ברקת: בגלל זה הייתה איזושהי הצעה בעבר .

מוסי רז: אגב, אני לא פקפקתי בזה.

משה ברקת: זה יכול לייצר קרנות גירעוניות ולייצר בעיות מהסוג שידענו בעבר.

משה ברקת: אני נכנסתי לתפקיד באוקטובר 2018, כבר בנובמבר 2018, בקרנות הנבחרות הורדנו את תקרת דמי הניהול לפורשים ל-0.3.

משה ברקת: זאת אומר, יש לנו מודל שעובד.

משה ברקת: אנחנו רואים שהוא עובד ועדיין משמר כדאיות.

משה ברקת: זה מה שקבענו במכרז ועדיין ניגשו גורמים.

משה ברקת: במכרז האחרון הורדנו - גם כדי לעזור למעוטי הכנסה ולצעירים – את דמי הניהול מההפקדה לאחוז אחד.

משה ברקת: אני מזכיר לכם שדמי הניהול על הפקדות, התקרה היום בחוק היא 6 אחוזים, שם אנחנו חושבים לרדת גם מזה ואנחנו נבוא לוועדת הכספים גם בהקשר של הוצאות ישירות וכולי.

משה ברקת: אנחנו רוצים לייצר שיפור משמעותי גם בנושא הזה, דמי הניהול הכוללים ובתקרה הזאת של דמי ניהול ההפקדות שאנחנו חושבים שיש בעיה.

משה ברקת: דיברת כאן על מרכיב ההוצאות.

משה ברקת: מרכיב ההוצאות הוא לא רק ההוצאות של ניהול הכספים.

משה ברקת: יש פה גם מרכיבים תפעוליים מאוד כבדים.

משה ברקת: ציין כאן חבר הכנסת ינון אזולאי שיש כאן

משה ברקת: שוק תחרותי ואנחנו צריכים לדאוג שבשוק הזה יהיו בו באמת שחקנים שכדאי להם לפעול בשוק הזה כי אחרת רמת השירות תרד והכניסה של מתחרים לשוק לא תהיה כפי שאנחנו חווים היום.

משה ברקת: אנחנו שמחים מאוד שאנחנו מצליחים גם להכניס לקרנות הנבחרות את שני השחקנים הקיימים ובנוסף עוד שני שחקנים חדשים.

משה ברקת: אנחנו מנסים להוריד את כל רמת העלויות התפעוליות בשוק הזה כדי שיבואו עוד גורמים אחרים.

משה ברקת: נשמח מאוד אם יבוא גורם מחוץ לארץ אבל כרגע אין עניין והשוק בישראל מאוד תחרותי אבל אנחנו צריכים לשמר את הרמה הזאת של התחרותיות כדי שייטב לסך כל החוסכים גם ברמת השירות.

משה ברקת: בואו לא נשכח שהיו מיזוגים מסוימים של קרנות נבחרות, כתוצאה מזה שהעומס התפעולי היה כזה שאחרת אנחנו היינו צריכים להתערב ולחשוש מהמצב הזה.

משה ברקת: לכן קבענו את זה ברמה שאנחנו חושבים שהיא סבירה.

משה ברקת: יש לה גם תקפות ממה שאנחנו רואים בקרנות הנבחרות ולכן זו הנקודה הזאת.

משה ברקת: לגבי הפנסיונרים שכבר פרשו.

משה ברקת: היינו שמחים להחיל את זה גם שם אבל כאן יש עקרונות שהם יותר גדולים מאתנו.

משה ברקת: יש כאן למעשה חוזים, התגבשו זכויות מסוימות בחוק, כל התערבות שלנו תהיה חקיקה רטרואקטיבית שיש לה השלכות מאוד כבדות שיכולה גם לפגוע בחוסכים.

משה ברקת: כלומר, אם אנחנו הולכים ופותחים למי שכבר פרש, ברגע שזה נפתח – זה נפתח לכל הכיוונים.

משה ברקת: יש כאן הרבה מאוד משמעויות, כמו למשל תוחלת החיים שעלתה.

משה ברקת: אם אנחנו נפתח את זה ונתאים להם גם לפי תוחלת החיים שעלתה, אנחנו מקטינים להם את הקצבה.

משה ברקת: יש השלכות ריבית והשלכות אחרות.

משה ברקת: זאת אומרת, אנחנו מקבעים את המצב ליום שאתה פורש.

ינון אזולאי: למה זה מחייב לפתוח את הכול?

משה ברקת: כי אם אתה פותח, אתה פותח.

ינון אזולאי: זה לא יכול לחול רק על דמי הניהול עצמם?

משה ברקת: זאת כניסה לתוך חוזה.

משה ברקת: ברגע שחוזה נפתח, הוא נפתח.

ינון אזולאי: אני חייב לפתוח אותו לגמרי.

ולדימיר בליאק: אתם בחנתם את זה מבחינה משפטית?

משה ברקת: בוודאי.

משה ברקת: נמצא כאן היועץ המשפטי של הרשות.

ולדימיר בליאק: אני אשמח לשמוע אותו.

ברוך לוברט: היועץ המשפטי, רשות שוק ההון.

ברוך לוברט: אנחנו בחנו את הנושא הזה.

ברוך לוברט: יש גם פסיקה די ענפה לגבי הנושא.

ברוך לוברט: זה בהתאמה לתיקונים שעשינו גם בעבר.

ברוך לוברט: זאת אומרת, תמיד התיקונים היו בגלל שמדובר בהתערבות בחוזים קיימים, רק מכאן ולהבא ולכן הזכות, מה שחשוב גם ברמה המשפטית, נקבעת מהרגע שפרשת.

ברוך לוברט: מהרגע שאותו עמית פנסיונר פרש, הזכות מתגבשת ואנחנו מאוד מאוד חוששים מפתיחת הזכות הזאת כיב רגע שהזכות הזאת נפתחת, כמו שאמר הממונה על שוק ההון, יכולים להיווצר כאן שינויים שהם לא בהכרח לטובת הפנסיונרים, לטובת העמיתים, כפי שדיברנו קודם על שינוי בלוחות תמותה שיכולה להביא דווקא להקטנה של הקצבאות של אותם חוסכים.

ברוך לוברט: לכן זה הכלל שנקבע גם בפסיקה של בתי המשפט וכך גם מקובל שלמעשה כל התיקונים שאנחנו מתייחסים לחוזים קיימים, אנחנו לא פותחים את החוזים אלא עושים אותם רק מכאן ולהבא.

אלכס קושניר: אני מבקש מכם להעביר לוועדה איזשהו נייר עמדה מנומק עלה סוגיה הזאת ואנחנו נבחן אותה יחד אתכם.

אלכס קושניר: נראה אם יש משהו שניתן לעשות.

משה ברקת: אנחנו כמובן נכבד את הבקשה.

אלכס קושניר: אז נבחן את זה בלשכה המשפטית של הכנסת, את כל ההשלכות המשפטיות של הסוגיה הזאת.

גיל סלומון: אני מתנצל בשמו של המנכ"ל גיא רוטקופף שהיה צריך להיות כאן אבל נמצא כרגע בחופשת קורונה.

גיל סלומון: הוא נמצא ב-זום ומקשיב לדיון.

גיל סלומון: מן הסתם אנחנו כמובן לא מאושרים מהצעד הזה.

גיל סלומון: אנחנו כמובן לא מאושרים, בלשון המעטה, מהרגולציה הזאת.

גיל סלומון: אני לא ארחיב על הדברים שנאמרו כאן כי התחרות כאן היא באמת על אחוזונים מאוד מאוד קטנים.

גיל סלומון: לגבי הנושא של 0.3, המפקח ענה.

גיל סלומון: אנחנו רוצים להגיד דבר נוסף.

גיל סלומון: אם יש כוונה לבוא לקראת אנשים מעוטי יכולת, אנשים שנכנסו לתוך שלב הפנסיה בחיים שלהם עם משכורת מינימום, אזי אולי הדבר נכון לגביהם, שאפשר ונכון אולי להוריד להם את דמי הניהול.

גיל סלומון: אבל כאשר מדובר במשכורות גבוהות, אין סיבה שדמי הניהול ירדו לגבי אנשים כאלה ולכן חשבנו שצריך להעלות לדיון את הנושא שזה יהיה ביחס לשכר אתו אנשים נכנסו לשלב הפנסיה.

גיל סלומון: הדבר השני שאני רוצים להעיר הוא גם לתחילה של מה שעולה כאן.

גיל סלומון: מתי צריך להתחיל את זה.

גיל סלומון: חברות הביטוח עובדות באירועים רבעוניים ואנחנו עכשיו בתוך הרבעון הראשון.

גיל סלומון: גם הדוחות הם דוחות רבעוניים ואנחנו מבקשים שזה יתחיל ברבעון הבא ולא בתוך הרבעון הראשון של שנת 2022.

גיל סלומון: כלומר, ההתחלה תהיה ברבעון השני של שנת 2022.

גיל סלומון: כלומר, ההתחלה תהיה ברבעון השני של 2022.

לינור דויטש: מנכ"לית לובי 99.

לינור דויטש: נתחיל מזה שאני מברכת על כך שהתקנות הגיעו, ששר האוצר הביא אותן אחרי שנתיים שהן לא הגיעו לוועדת הכספים.

לינור דויטש: דוקטור ברקת הבטיח בוועדה לפני שנתיים ואכן לקח שנה עד שהתקנות נכתבו לפני שנה ועברה עוד שנה עד שהן מגיעות.

לינור דויטש: הדברים האלה אורכים זמן ולכן כן חשוב לי שכל מה שאפשר לפתור עכשיו, צריך לפתור עכשיו ולא לדחות לאחר כך.

לינור דויטש: לפני שאני אדבר, אני רוצה לשאול את רשות שוק ההון שאלה משפטית.

לינור דויטש: אתם דיברתם על כך שמדובר בחוזים.

לינור דויטש: זה לא נכון.

לינור דויטש: דמי הניהול נקבעים ברגולציה ואני אומר לכם יותר מזה – אנחנו בדקנו את העניין משפטית.

לינור דויטש: יש היום תביעה נגזרת, בקשה לתביעה ייצוגית עומדת בנושא הזה בדיוק ושם חברות הפנסיה אומרות שאין חוזים, שזה לא תלוי בנו אלא תלוי ברגולציה.

לינור דויטש: העברנו את כתבי שני הצדדים ליועץ המשפטי של הוועדה שיראו ששם חברות הפנסיה טוענות באופן חד משמעי ששם מדובר ברגולציה וזה בכלל לא תלוי בהן.

לינור דויטש: הרגולטור יבוא ויאמר שבעצם חוזים קיימים – אבל אין חוזה.

לינור דויטש: אף פנסיונר, אף אדם לא חותם בחוזה שלו כמה הוא ישלם כשהוא יפרוש לפנסיה.

לינור דויטש: זה פשוט לא נכון.

לינור דויטש: אף אחד מהפנסיונרים לא חותם ביודעין על כך שדמי הניהול יקפצו למקסימום של 0.5 אחוז.

לינור דויטש: אין תחרות.

לינור דויטש: אתם מדברים על שוק תחרותי אבל זה לפני היציאה לפנסיה.

לינור דויטש: מה קורה ברגע שאדם יוצא לפנסיה?

לינור דויטש: רוב האנשים, הרוב המוחלט, אין להם מושג מהחיים שלהם, והם מגלים באיחור שעכשיו הם משלמים את דמי הניהול המקסימליים של 0.5 וגם נאסר עליהם לעבור בחוק.

לינור דויטש: אין להם שום אפשרות אחרת.

לינור דויטש: המיעוט שכן יודע להתמקח ולצאת לפני, הנתונים מראים - יש לנו 2,000 במנורה, 1,000 בהפניקס – ואפשר לראות שם חברות הפנסיה הורידו להם ל-0.2.

לינור דויטש: המשמעות היא שגם ב-0.2 עדיין מרוויחים עליהם.

לינור דויטש: כבוד היושב ראש, אתה זוכר שהיה כאן דיון על אג"ח מיועדות.

לינור דויטש: בדיון הזה הם הסבירו לך שאין כאן עניין של ניהול פעיל.

לינור דויטש: שאלת אותם אם הם עדיין גובים דמי ניהול והם אמרו לך כן.

לינור דויטש: אמרת להם שאולי צריך לטפל בזה.

לינור דויטש: אם אתה רוצה, יש לי את הפרוטוקול.

אלכס קושניר: זוכר.

אלכס קושניר: בינתיים הזיכרון שלי לא בוגד בי.

לינור דויטש: בנייר שהגשנו לחברי הכנסת טענו שתי טענות מרכזיות.

לינור דויטש: הטענה הראשונה היא שה-0.3 עדיין גבוה מדי.

לינור דויטש: אין כל ניהול.

לינור דויטש: חברות הפנסיה כמעט לא עושים כלום.

לינור דויטש: 60 אחוזים אוטומטית הם מחויבים ברגולציה על אג"ח מיועדות, שם לא עושים כלום, ו-40 אחוזים האחרים זה מזומן מק"מים.

לינור דויטש: זה אומר שההתעסקות הניהולית שלו לא קיימת.

לינור דויטש: נגיד שיש קצת וצריך לתת לחברות להרוויח, בסדר, אבל זה שהן נותנות מיוזמתן – כשפנו אליהן והתמקחו – 0.2, זה אומר שגם על 0.2 הן מרוויחות יפה מאוד.

לינור דויטש: לתת להן 0.3, זה כבר אקסטרה של האקסטרה.

לינור דויטש: אין שום סיבה.

לינור דויטש: אם כבר עשיתם את זה וכבר חוטאים לסכום המדובר ועדיין אתם קובעים שמכאן והלאה, מה קורה בפועל?

לינור דויטש: אתם עכשיו משאירים מאה אלף פנסיונרים, מאה אלף אנשים שכבר יצאו לפנסיה מ-2008 אז התחיל חוק פנסיה חובה, והחוק לא יחול עליהם כי החוק יחול מכאן והלאה ובעצם אתם אומרים שאנחנו מפקירים אתכם ל-0.5, אתם לא יכולים לעבור ואתם שבויים לנצח.

לינור דויטש: מי הם אלה אותם מאה אלף אנשים?

לינור דויטש: מי שידע להתמקח ומי שחזק, לא נמצא במאה אלף האלה.

לינור דויטש: במאה אלף האלה נמצאות עובדות הניקיון, השומרים, המאבטחים.

לינור דויטש: אין כאן עניין של רטרואקטיביות מבחינה משפטית.

לינור דויטש: בדקנו את זה.

לינור דויטש: זאת לא חקיקה רטרואקטיבית כי אנחנו לא דורשים את הכסף אחורה.

לינור דויטש: אנחנו בסך הכול אומרים שהתקנות מכאן והלאה יחולו גם עליהם וגם להם ירד החל החודש הבא או החל ממתי שהתקנות ייכנסו לתוקף, גם להם ירד ל-0.3 כי אחרת אנחנו פשוט תוקעים אותם לנצח עם 0.5.

לינור דויטש: צריך להבין שהעלויות לכל פנסיונר כאן הן 1,200 שקלים לשנה.

אלכס קושניר: כמו שאמרתי לך, זה לא לנצח.

אלכס קושניר: ביקשנו לקבל עמדה מאוד מנומקת מרשות שוק ההון.

אלכס קושניר: נבחן את זה בוועדה יחד עם הייעוץ המשפטי ונקבל את ההחלטות.

לינור דויטש: אני מבינה.

לינור דויטש: שוב, אני חושבת שאתם עושים עבודה מצוינת ואני חושבת שבאמת דברים קורים.

לינור דויטש: אני בסך הכול אומרת שדברים לוקחים זמן.

לינור דויטש: תחשוב שבשנתיים האלה, מאז רשות שוק ההון הבטיחה שזה יקרה, עוד 30 אלף פנסיונרים נכנסו להסדר הזה ועכשיו הם תקועים בו.

לינור דויטש: דברים לוקחים זמן ולכן אם אפשר לפתור את זה עכשיו, ואין שום סיבה לא לפתור את זה עכשיו ונמצא פתרון לאותם מאה אלף אנשים שזה יחול גם עליהם – ואין כאן אלמנט משפטי של רטרואקטיביות ואני אשמח לשמוע גם את דעתו של היועץ המשפטי בנושא הזה – אז בוא נמצא את הפתרון עכשיו ולא נדחה אותו לאחר כך כאשר בעוד שנתיים יצטרפו עוד כמה עשרות אלפים.

אלכס קושניר: הנקודה ברורה.

אלכס קושניר: הייעוץ המשפטי של רשות שוק ההון.

משה ברקת: רגע.

משה ברקת: כבוד היושב ראש, אני רוצה לומר שאני חושב שאתם יכולים לסמוך עלי שאם זה היה בסמכויות שלי, לא הייתי מטריח את ועדת הכספים להידרש לעניין הזה.

משה ברקת: חושבים שלרגולטור יש את כל הכוחות ואת כל הסמכויות.

משה ברקת: גם כאזרח אני שמח שיש את השר ואת הממשלה שקובעים מדיניות ואת הכנסת הקובעת חוקים.

משה ברקת: זה המצב.

משה ברקת: זה לא נמצא במגרש שלנו ולכן אנחנו באים לכאן ורוצים לשנות.

ינון אזולאי: אגב, אתה בין היחידים שאומרים שלוועדות הכנסת יש סמכות.

ברוך לוברט: אני מציע, כמו שהציע היושב ראש, שאנחנו נגיש עמדה מסודרת.

ברוך לוברט: יש הבחנות בין ביטוח מנהלים לבין קרנות פנסיה אבל שוב אני אומר שהדגש הוא שהזכות באמת נקבעת מהרגע שפרשת.

ברוך לוברט: אגב, כל דבר עדיין אפשר לשנות.

ברוך לוברט: אפשר חקיקה ראשית.

ברוך לוברט: זאת אומרת, היו גם מקרים שעשינו חקיקה רטרואקטיבית בחקיקה ראשית.

ינון אזולאי: לנושא הזה של החוזים, זה נקרא חוזה?

ולדימיר בליאק: בביטוח מנהלים יש חוזה או אין חוזה?

ברוך לוברט: העיקרון הוא שהזכות נקבעת מהרגע שפרשת.

ברוך לוברט: בביטוח מנהלים, זאת לא שאלה, יש חוזה בין צדדים שהוא לא ניתן לשינוי אלא בהסכמה הדדית של שני הצדדים.

ברוך לוברט: ושוב, תמיד אפשר לחוקק חוק ראשי בכנסת ישראל ולהיכנס לתוך חוזים שעשו שני צדדים.

ולדימיר בליאק: לא שזה בלתי אפשרי.

אלכס קושניר: אני לא רוצה לפתוח את הדיון הזה.

אלכס קושניר: אנחנו נקבל עמדה ונוכל להגיב.

ברוך לוברט: בקרנות פנסיה אמנם לא מדובר בחוזים אלא מדובר בתקנון שהוא הרבה יותר דינמי.

ולדימיר בליאק: אם כן, בקרנות הפנסיה אין חוזה.

ולדימיר בליאק: .

ברוך לוברט: לא, אבל עדיין הכול נכון עד הרגע של קרות מקרה הביטוח.

ברוך לוברט: כאן שוב אני אומר שהזכות שנקבעת מהרגע שפרשת כי ברגע שפרשת, אם אתה פותח את זה, זה יכול להיות גם לרעת המבוטח או הפנסיונר.

ברוך לוברט: אנחנו נגיש משהו מסודר ונוכל לדון עליו.

מיכל היימן: רשות שוק ההון.

מיכל היימן: אני רוצה להוסיף על הדברים שנאמרו כאן לגבי הנתונים שהוצגו קודם.

מיכל היימן: לא מדובר במאה אלף מקבלי קצבאות.

מיכל היימן: לפי הנתונים שאנחנו רואים מדובר ב-50 אלף.

מיכל היימן: ניתנו כאן הדוגמאות של מנורה והראל, אני מציעה שתיכנסו קצת יותר לעומק של הדוחות הכספיים.

מיכל היימן: הנתונים שאת מסתכלת עליהם הם לא של מקבלי קצבת זקנה אלא של מקבלי קצבת נכות שלפי ההוראות שלנו, ברגע שבן אדם יוצא לקצבת נכות, דמי הניהול שלו מתקבעים ולכן מה שאת רואה כאן, זה את דמי הניהול שהיו לו ערב הנכות.

מיכל היימן: לכן לומר שזה רווחי להם – זה לא רווחי להם.

מיכל היימן: אנחנו כפינו את זה עליהם וכמו שנאמר כאן על ידי הממונה, אנחנו יכולים לכפות זאת עליהם.

מיכל היימן: כאן אנחנו מדברים באירוע אחר לחלוטין.

מיכל היימן: ברגע שקרה מקרה הביטוח, מבחינתנו מקרה הביטוח הוא אירוע הפרישה, ברגע שיש פרישה, אנחנו בעצם נכנסים לסוג של חוזה וכל התנאים מתגבשים.

מיכל היימן: יש התגבשות של התנאים לטוב ולרע – אי אפשר להזיז - כאשר בדרך כלל זה לטוב.

מיכל היימן: במקרה הספציפי הזה כנראה שיש עם העניין של דמי הניהול אבל בדרך כלל זה לטוב.

מיכל היימן: כמו שאנחנו יודעים, יש לנו את עניין לוחות התמותה שכל הזמן הולכים ומשתפרים לנו, שזה טוב.

מיכל היימן: החיים שלנו מתארכים אבל מבחינת קרנות הפנסיה זה אומר הן צריכות לשלם יותר שנים את הפנסיה מה שאומר שהמקדמים הולכים ופוחתים.

מיכל היימן: המקדמים האלה חלים תמיד מכאן ואילך.

מיכל היימן: אנחנו אף פעם לא מחילים אותם רטרואקטיבית על מקבלי קצבאות קיימים.

מיכל היימן: לכן חשוב לשים את הדגש על הדבר הזה ולהבין שאנחנו רוצים לקדם דבר שהוא טוב במהותו ולא להרוס על הדרך.

ירון אליאס: אני היועץ המשפטי של איגוד חברות הביטוח.

ירון אליאס: אני רוצה להגיב בקצרה על הסוגיה המשפטית שעלתה כאן.

אלכס קושניר: לא על זה הדיון.

אלכס קושניר: אתם רוצים?

אלכס קושניר: אחר כך תתייחסו בכתב לטענה הזאת, ברגע שנראה מה רשות שוק ההון שולחת.

אלכס קושניר: אני לא פותח את הדיון הזה עכשיו.

אלכס קושניר: נקבל את כל הנתונים, יש ייעוץ משפטי לוועדת הכספים, נבחן את הדברים ואז נראה מה אנחנו עושים עם זה.

אלכס קושניר: אלון דור, יושב ראש ועדת ביטוח חיים פנסיוני, לשכת סוכני הביטוח.

אלון שוסטר: שלום לוועדה ותודה על רשותה הדיבור.

אלון שוסטר: אני כמובן מצטרף למברכים על היוזמה של שר האוצר להורדת דמי הניהול לפנסיונרים.

אלון שוסטר: זאת יוזמה מאוד חשובה.

אלון שוסטר: בשנים האחרונות ראינו את התחרות בשוק כשהיא מורידה לעמיתים את דמי הניהול בצורה מאוד יפה אבל הנושא לא כל כך חלחל לפנסיונרים.

אלון שוסטר: אמנם במכרז קרנות ברירת המחדל פקע ב-2018, גם במכרז הנוכחי הקרנות היום מחויבות לדמי ניהול של 0.3 וזה חלחל קצת לתחרות בשוק וגם אנחנו, סוכני הביטוח, במקומות אליהם אנחנו מגיעים, יודעים להציג בפני הלקוח את האפשרויות.

אלון שוסטר: בהרבה מאוד פרישות בשנים האחרונות התחילו דמי ניהול 0.3 אבל לצערי אנחנו לא נמצאים בכל מקום וזה לא חלחל עד הסוף.

אלון שוסטר: אנחנו מברכים.

אלון שוסטר: עם זאת, אני רוצה להעלות שתי נקודות מאוד חשובות, וציינו את זה בנייר העמדה שהעברנו לוועדה הבוקר.

אלון שוסטר: נקודה ראשונה, נושא שבתקופת הקורונה צבר תאוצה מאוד גדולה, כל נושא של החברות והגופים שמציעים לאנשים למשוך את כספי הפנסיה שלהם.

אלון שוסטר: הטרנד שהיה הכי חזק בזמנו אלה הפרסומים למשוך את הכספים מתקופת המעביד הנוכחי למרות שמצאו טריק והיו לוקחים את הכספים מקרנות הפנסיה שלא מאפשרות את זה בתקנון והיו מניידים לקופות הגמל.

אלון שוסטר: האוצר טיפל נקודתית בנושא הזה ושינה את התקנון כך שמשנע את זה מקופות הגמל אבלן עדיין ניתן לנייד לביטוחי מנהלים, עדיין ניתן לפדות כספים של עמיתים מעל גיל 60 ועדיין מותר לפדות כספי פנסיה של מעסיקים קודמים.

אלון שוסטר: יש כאן פרצה מאוד גדולה לגופים ואנשים שרוכשים עליה ולמעשה כאשר אנחנו באים היום ונותנים עוד 2 אחוזים, זה הרבה כסף להרבה מאוד אנשים אבל אם הם מגיעים בלי פנסיה, ה-2 אחוזים לא עוזרים להם.

אלון שוסטר: אנחנו צריכים לדאוג שהם יגיעו עם הפנסיה ושיהיה להם ממה להתקיים.

אלון שוסטר: הבעיה הכלכלית של אנשים, זאת בעיה מאוד מאוד קשה.

אלון שוסטר: אנחנו בלשכה, ואנחנו הסוכנים, בכל מקום אליו אנחנו מגיעים אומרים ללקוחות ומגינים עליהם אבל שוב, אנחנו לא מצליחים להגיע לכל מקום.

אלכס קושניר: הנקודה ברורה.

אלכס קושניר: מה עוד?

אלון שוסטר: הנקודה השנייה, החלטה גדולה מאוד שמדינת ישראל קיבלה לטובת כלל אזרחיה, החלטה שההשלכה שלה הייתה אמורה להיות הגדלת כל הקצבאות של הפנסיונרים ב-4 אחוזים.

אלון שוסטר: אנחנו מדברים עכשיו על רפורמה שאמורה להגדיל את הקצבאות ב-2 אחוזים.

אלון שוסטר: אני מדבר אתכם על הגדלה של 4 אחוזים.

אלון שוסטר: לפני כחודשיים בוועדת הכספים אישרתם את חוק ההסדרים ובחוק ההסדרים שיניתם את מנגנון אבטחת התשואה של אג"ח בקרנות הפנסיה לתשואה מובטחת.

אלון שוסטר: עשיתם דבר גדול ואדיר עבור כל ציבור האזרחים במדינת ישראל, העליתם את התשואה המובטחת מ-4.86 ל-5.15.

אלון שוסטר: אם אנחנו מסתכלים ולוקחים את זה לפנסיות של הפורשים, חברים, הפנסיות של הפורשים צריכות לעלות ב-4 אחוזים.

אלון שוסטר: כל מי שפורש היום, צריך לקבל עוד 4 אחוזים לפנסיה וזה בנוסף לדיון שאנחנו על דמי הניהול.

אלון שוסטר: זה לא קורה כי כרגע יש גורמים בשוק שמונעים את זה.

אלכס קושניר: אתה מדבר על הריבית התחשיבית?

אלון שוסטר: נכון.

אלון שוסטר: בדיוק.

אלון שוסטר: הריבית התחשיבית.

אלון שוסטר: ברגע ששינינו את החלק של התשואה המובטחת, אני לא מדבר על כך שהיה צריך לעשות שינוי קודם ב-2016, אז שינו את אג"ח המיועד והעלו אותו לפורשים מ-30 אחוזים ל-60 אחוזים ושם לא תיקנו את הריבית התחשיבית.

אלון שוסטר: עכשיו לפחות ל-30 אחוזים העלינו מ-4.86 ל-5.15.

אלון שוסטר: זה אוטומטית צריך לעלות לנו, לכל הפורשים, ב-4 אחוזים וחבל שזה נעצר.

אלכס קושניר: תודה.

אלכס קושניר: הנקודה ברורה.

אלכס קושניר: הנושא של הריבית התחשיבית בהחלט יעלה בפגישות העבודה שיש מול רשות שוק ההון.

אלכס קושניר: נבדוק את הטענות שעולות כאן והן נראות כטענות נכונות.

רועי מימרן: שלום.

רועי מימרן: אני רוצה לברך על המהלך הזה של הפחת דמי הניהול הפנסיונרי.

רועי מימרן: מדובר על מגזר שלא הייתה בו תחרות ואנשים פשוט יצאו לפנסיה מהקרנות הגדולות ושילמו ועדיין משלמים חצי אחוז.

רועי מימרן: חשוב שמשרד האוצר ורשות שוק ההון מתערבים במהלך הזה.

רועי מימרן: המשמעות שלו, כמו שנאמר כאן, היא הוספה של 2 ומשהו אחוזים לקצבאות הפנסיה של כל הפורשים מהקרנות החדשות מעכשיו ואילך.

רועי מימרן: לגבי הנושא של הבדיקה המשפטית, אני מציע לעשות אותה אבל במקביל לאישור התקנות הקיימות.

רועי מימרן: זאת אומרת, הוועדה היום תאשר את התקנות שהובאו על סדר היום כדי שזה יהיה בתוקף מה-1 בינואר.

אלכס קושניר: זה ברור.

רועי מימרן: במקביל לבדוק את האפשרות המשפטית לטפל בפנסיונרים הקיימים.

אלכס קושניר: תודה רבה.

אלכס קושניר: חברת הכנסת נעמה לזיני.

ולדימיר בליאק: אין לך יום הולדת היום?

נעמה לזימי: נכון.

נעמה לזימי: יום הולדת שלי עם שני הילדים שלי בבידוד.

אלכס קושניר: מזל טוב.

נעמה לזימי: תודה.

נעמה לזימי: אני כאן כדי לחזק את הדברים שאמר אלון.

נעמה לזימי: אלכס, אנחנו גם ישבנו על זה.

נעמה לזימי: זאת מתנה אמיתית ליום הולדת.

נעמה לזימי: זה מגדיל את החיסכון הפנסיוני של הציבור הישראלי.

נעמה לזימי: שלחתי מכתב לרשות ולכל חברי ועדת הכספים וכדאי שתכירו את העניין.

נעמה לזימי: זה מורכב אך פשוט ביותר.

נעמה לזימי: אני חושבת שצריך לדון בה בדיון נפרד בוועדה ואני אשמח שנעשה אותו.

נעמה לזימי: אלכס, ישבנו על הנושא ואני יודעת שאתה מחויב ומכיר.

נעמה לזימי: באתי רק לחזק את העניין הזה כי הדברים גם נאמרו גם על ידי נציגת לובי 99 ואני כמובן מחזקת את הצד הזה.

נעמה לזימי: תודה.

אלכס קושניר: אני רוצה לעבור להקראת התקנות.

אלכס קושניר: הן צריכות להיכנס ב-1 בינואר.

אלכס קושניר: אין סיבה לדחות אותן.

אלכס קושניר: בכל מקרה הגבייה היא בהמשך.

אלכס קושניר: עכשיו אין גבייה.

גיל סלומון: זה מורכב.

אלכס קושניר: כל דבר הוא מורכב.

אלכס קושניר: כל מה שקשור לפנסיה הוא מורכב.

גיל סלומון: זה מורכב מכיוון שיש כאן גם היערכות של החברות.

גיל סלומון: יש כאן עניין של מיכון, יש כאן עניין של דוחות רבעוניים.

אלכס קושניר: עזוב, אנחנו נמצאים בתחילת הרבעון .

אלכס קושניר: הדוחות הרבעוניים הם בסוף הרבעון.

גיל סלומון: אי אפשר להחיל את זה היום.

אלכס קושניר: אפשר להתמקח אתכם על כל מיני תנאים ואתם יודעים לשנות אותם מיד עבור הלקוחות שלכם.

אלכס קושניר: אני לא רואה כל סיבה טכנית שיכולה לעשות לכם איזשהו קושי משמעותי שלא תוכלו לעמוד בזה החל מהחודש הזה.

גיל סלומון: החודש הזה, אני חושב שבינואר זה בלתי אפשרי.

גיל סלומון: אני חושב שאנחנו בהסכמה עם הפיקוח.

אלכס קושניר: מה דעתכם?

מיכל היימן: אנחנו חושבים על 1 בפברואר כדי שיהיו כמה ימים להיערכות.

אלכס קושניר: בסדר.

אלכס קושניר: 1 בפברואר.

דור פישר: הלשכה המשפטית ברשות שוק ההון.

דור פישר: בתוקף סמכותי לפי סעיפים 32(ב) ו-60 לחוק הפיקוח על שירותים פיננסיים (קופות גמל), התשס"ה-2005, ולפי סעיפים 36א ו-112 לחוק הפיקוח על שירתים פיננסיים (ביטוחי), התשמ"א-1981, ובאישור ועדת הכספים של הכנסת, אני מתקין תקנות אלה:

דור פישר: בתקנות הפיקוח על שירותים פיננסיים (קופות גמל) (דמי ניהול), התשע"ב-2012 (להלן – התקנות העיקריות), בתקנת 2(א) אחרי פסקה (3) יבוא: "(4) על אף האמור בפסקה (3), לעניין מקבלי קצבת זקנה בפוליסות ביטוח שהוצאו לפי קופות ביטוח מיום ל' בשבט התשפ"ב (2 בינואר 2022), מתוך סך כל הנכסים העומדים כנגד התחייבויות הקופה למקבל קצבת זקנה בשיעור שלא יעלה על 0.3 אחוז בשנה.

דור פישר: לעניין זה "קצבת זקנה" – קצבה המשולמת לעמית מקופת גמל לקצבה, שהוא זכאי לקבלה מהגיעו לגיל המזכה בכך, לפי תקנון הקופה או לתנאי הפוליסה, לפי העניין, לרבות קצבה המשולמת למוטב בשל מותו של מקבל קצבת זקנה".

דור פישר: בהקשר הזה נבקש חידוד קטן.

דור פישר: כדי להסביר שזה חל רק מעתה ואילך, כאן צריך להיות מעתה ואילך רק על מוטבים, שאירים של אותו מקבל קצבה כי הקצבה שלהם נגזרת מהזכאות של מקבל הקצבה.

דור פישר: לכן אנחנו מציעים שיהיה לרבות קצבה המשולמת למוטב בשל מותו של אותו מקבל קצבת זקנה.

אלכס קושניר: בסדר.

דור פישר: תיקון תקנה 3 בתקנה 3 לתקנות העיקריות –

פסקה יבוא: "(1א) על אף האמור בפסקה (1) מתוך סך כל הנכסים העומדים כנגד התחייבויות הקרן לכלל מקבלי קצבת הזקנה שהחלו לקבל קצבת זקנה ביום ל' בשבט התשפ"ב (1 בפברואר 2022) או לאחריו – בשיעור שלא יעלה על 0.3 אחוז בשנה".

פסקה יבוא: בפסקת משנה (א) אחרי "ואילך" יבוא "למעט נכסים העומדים כנגד התחייבויות הקרן למקבלי קצבת זקנה אשר החלו לקבל קצבת זקנה מיום ל' בשבט התשפ"|ב (1 בפברואר 2022).

משנה יבוא: "(ג) מתוך סך כל הנכסים העומדים כנגד התחייבויות הקרן למקבלי קצבת הזקנה שהחלו לקבל קצבת זקנה ביום ל' בשבט התשפ"ב (1 בפברואר 2022) או לאחריו – בשיעור שלא יעלה על 0.3 אחוז בשנה".

משנה יבוא: בפסקת משנה (ב)(2) במקום "ביום התחילה ואילך" יבוא "מיום התחילה, למעט מקבל קצבת זקנה שהחל לקבל קצבת זקנה מיום ל' בשבט התשפ"ב (1 בפברואר 2022)".

בסופה יבוא: "(3) אם החל לקבל קצבת זקנה ביום ל' בשבט התשפ"ב (1 בפברואר 2022) או לאחריו – בשיעור שלא יעלה על 0.3 אחוז לשנה".

משנה יבוא: "בתקנה זו "קצבת זקנה" – קצבה המשולמת לעמית מקופת גמל לקצבה, שהוא זכאי לקבלה מהגיעו לגיל המזכה בכך לפי תקנון הקופה או תנאי הפוליסה, לפי העניין, לרבות קצבה המשולמת למוטב בשל מותו של אותו מקבל קצבת זקנה".

משנה יבוא: תחילתן של תקנות אלה ביום ל' בשבט התשפ"ב (1 בפברואר 2022).

קריאה: כותרת המשנה צריכה להיות רק תחילה.

דור פישר: כן.

דור פישר: נכון.

דור פישר: בלי תחולה.

לינור דויטש: אפשר הערה למועד?

אלכס קושניר: כן.

לינור דויטש: לא הבנתי למה דחינו ל-1 בפברואר.

לינור דויטש: סליחה, לא הייתי מרוכזת כי קיבלתי מסרון מהגננת וזה הלחיץ אותי.

אלכס קושניר: והכול בסדר?

לינור דויטש: כן.

לינור דויטש: הוא נפל והיא שלחה לי תמונה.

ינון אזולאי: הגענו לימים טובים, כשהילד נופל, זה כבר לא מלחיץ.

לינור דויטש: לא הייתי מרוכזת ולכן לא שמעתי למה דחו בחודש.

לינור דויטש: התקנות האלה פורסמו לפני שנה.

לינור דויטש: הייתה להם שנה להיערך.

אלכס קושניר: רגע.

אלכס קושניר: הייתה כאן תשובה.

אלכס קושניר: אתם יכולים לחזור על התשובה שלכם?

מיכל היימן: אנחנו כבר ב-11 בינואר ואנשים כבר פרשו.

מיכל היימן: אותו רעיון, העניין של הרטרואקטיביות הוא באותה מידה מה-21 בינואר.

מיכל היימן: זאת אומרת, אנחנו לא יכולים להחיל את זה רטרואקטיבית לתחילת השנה.

מיכל היימן: לכן, כדי לייצר מספר עגול, אנחנו מגיעים ל-1 בפברואר וזה גם נותן להם כמה ימים להיערך.

מיכל היימן: אלה ממש ימים בודדים.

אלכס קושניר: לא פותחים את זה לוויכוח.

לינור דויטש: לא פותחים לוויכוח אבל אני לא מצליחה להבין איזו היערכות נדרשת מחברות הביטוח, מלבד זה שיורד להן אחוז הרווח.

לינור דויטש: הרי כולנו יודעים, ואתם תסכימו, שזה שומן נטו שהם מקבלים אקסטרה על שום עבודה.

לינור דויטש: איזו היערכות יש כאן מלבד זה שאנחנו חותכים להם את אחוז הרווח על חשבון פנסיונרים חלשים?

לינור דויטש: תסבירו לי את זה.

אלכס קושניר: הגבייה כבר החלה על דמי הניהול של החודש הנוכחי ומעבר לכך יש כאן את העניין של הרטרואקטיביות.

אלכס קושניר: מדובר ב-18 ימים.

אלכס קושניר: שוב אני אומר שהנושא הזה של הפורשים שכבר פרשו וכרגע הם עדיין ב-0.5, אנחנו רק מתחילים לדון בו ומתחילים לטפל בו ונטפל בו.

אלכס קושניר: נראה מה אפשר לעשות ואיך אפשר לעשות ואיך אפשר לעשות.

אלכס קושניר: אני לא זונח את הדבר הזה כי אני מבין את הטענה.

אלכס קושניר: יש בה הרבה מאוד היגיון וצדק.

אלכס קושניר: נראה מה אפשר לעשות.

אלכס קושניר: אני חושב שאנחנו עושים כאן צעד מאוד מאוד חשוב.

אלכס קושניר: אנחנו מגדילים באופן משמעותי - מדובר כאן על 2 אחוזים – את קצבאות הפנסיונרים שיפרשו החל מה-1 בפברואר 2022.

אלכס קושניר: אני מברך את רשות שוק ההון, על הצעד הזה, את הממונה וכמובן גם את שר האוצר שאישר את זה.

אלכס קושניר: אני מעלה את התקנות להצבעה.

אלכס קושניר: מי בעד אישור תקנות הפיקוח על שירותים פיננסיים (קופות גמל) (דמי ניהול) (תיקון), התשפ"ב-2021?

אלכס קושניר: מי נגד?

אלכס קושניר: מי נמנע?

אלכס קושניר: התקנות אושרו

אלכס קושניר: התקנות אושרו פה אחד.

אלכס קושניר: תודה.

אלכס קושניר: אני מחכה לקבל מכם חוות דעת כתובה ואחר כך ג9 נפנה אליכם כדי לקבל חוות דעת מכם.

אלכס קושניר: תודה רבה.

אלכס קושניר: אנחנו יוצאים להפסקה ונחזור לדיון הבא בשעה 12:30.